b'\n_START_ARTICLE_\nTa\xc5\xa1kent\n_START_PARAGRAPH_\nTa\xc5\xa1kent (/\xcb\x8ct\xc3\xa6\xca\x83\xcb\x88k\xc9\x9bnt/; Uzbek: Toshkent, \xd0\xa2\xd0\xbe\xd1\x88\xd0\xba\xd0\xb5\xd0\xbd\xd1\x82 [t\xc9\x92\xca\x83\xcb\x88kent]; Russian: \xd0\xa2\xd0\xb0\xd1\x88\xd0\xba\xd0\xb5\xd0\xbd\xd1\x82, [t\xc9\x90\xca\x82\xcb\x88k\xca\xb2ent])) je glavno mesto Uzbekistana. Ime v prevodu pomeni tudi "Kamnito mesto". Neuradno naj bi Ta\xc5\xa1kent imel 4,5 mio prebivalcev.\n_START_SECTION_\nZgodovina\n_START_PARAGRAPH_\nNa obmo\xc4\x8dju dana\xc5\xa1njega Ta\xc5\xa1kenta je obstajalo naselje \xc5\xbee pred na\xc5\xa1im \xc5\xa1tetjem. Takrat se je imenovalo Chach ali Chachkand. Mesto naj bi nastalo med 5. in 3. st.pr.n.\xc5\xa1t. V naslednjih stoletjih je delovalo kot trgovski center med raznimi plemeni, ki so \xc5\xbeivela u Srednji Aziji. Bil je pomembna postaja na Svilni cesti med Azijo in Evropo. V 7. st. je bil Chach sredi\xc5\xa1\xc4\x8de regije, ki jo je sestavljalo 30 manj\xc5\xa1ih naselij._NEWLINE_U 8. stoletju so Ta\xc5\xa1kent osvojili Arabci in uvedli islam. V 9. st. je postal del dr\xc5\xbeave Samanidov iz Perzije in se je imenoval Binkath. Leta 1219 so ga uni\xc4\x8dili D\xc5\xbeingiskanovi vojaki in nomadska ljudstva. Kasneje je bil obnovljen, vendar ne na ru\xc5\xa1evinah ampak severozahodno od njih._NEWLINE_Ta\xc5\xa1kent je pogosto menjal vladarje in bil ve\xc4\x8dkrat poru\xc5\xa1en. Ve\xc4\x8dje obnove je bil dele\xc5\xbeen v \xc4\x8dasu Timurjeve vladavine v 14. stoletju. Od 16. st. dalje se mesto imenuje Ta\xc5\xa1kent (v prevodu kamnito mesto)._NEWLINE_Od  leta 1809 je bil Ta\xc5\xa1kent del Kokandskega Kanata in bil eno od najve\xc4\x8djih in najbogatej\xc5\xa1ih mest Srednje Azije z okoli 100.000 prebivalci. Postal je sredi\xc5\xa1\xc4\x8de trgovine med Rusi in narodi Srednje Azije. _NEWLINE_Pomemben preobrat v zgodovini mesta se je zgodil v \xc4\x8dasu zasedbe Ruskega cesarstva leta 1865.  Ta\xc5\xa1kent je takrat postal center Turkestanske gubernije in se za\xc4\x8del razvijati v moderno mesto. _NEWLINE_Leta 1899 je v mesto pri\xc5\xa1la \xc5\xbeelezni\xc5\xa1ka proga in ga povezala s Kaspijskim morjem. _NEWLINE_11. oktobra 1917 mesto prevzamejo sovjeti. Okupacija je naletela na odpor, v bojih je bil uni\xc4\x8den zgodovinski del mesta. Od aprila 1918 Turkestansko gubernijo zamenja Turkestanska ASSR, ki kasneje pristopi v SSSR. Leta 1930 postane Ta\xc5\xa1kent njeno glavno mesto (pred tem je bil to Samarkand). U obdobju med letoma 1920 in 1940 se je za\xc4\x8dela industrializacija mesta._NEWLINE_26. aprila 1966 leta je mesto uni\xc4\x8dil potres jakosti 7 stopnje po Richterjevi lestvici. Brez domov je ostalo okoli 300. 000 ljudi. Obnova je zelo spremenila urbanisti\xc4\x8dni plan mesta. \xc5\xa0e ve\xc4\x8dje spremembe pa je prinesla leta 1977 zgrajena podzemna \xc5\xbeeleznica. leta 1985 je bil zgrajen TV stolp visok 375 m._NEWLINE_Leta 1991 postane Ta\xc5\xa1kent glavno mesto neodvisnega Uzbekistana.\n_START_SECTION_\nGeografija\n_START_PARAGRAPH_\nTa\xc5\xa1kent le\xc5\xbei na severovzhodu Uzbekistana v neposredni bli\xc5\xbeini meje s Kazahstanom. Obstajajo celo \xc4\x8detrti mesta, ki le\xc5\xbeijo v Kazahstanu. V sovjetskem obdobju so bile meje med republikami potegnjene na neobi\xc4\x8dajen na\xc4\x8din, kar danes ote\xc5\xbeuje funkcioniranje samostojnih dr\xc5\xbeav._NEWLINE_Mesto le\xc5\xbei na nadmorski vi\xc5\xa1ini okoli 500 m v dolini reke Chirchik in njenih pritokov, na globokih naplavinah, zahodno od gorskih grebenov Tien Shana. Le\xc5\xbei tudi na obmo\xc4\x8dju tektonske prelomnice, kjer so pogosti potresi. Klima je kontinentalna stepska z dolgimi vro\xc4\x8dimi poletji, kratkimi hladnimi zimami ter ima zelo malo padavin predvsem v zimskem \xc4\x8dasu.\n_START_SECTION_\nZnamenitosti\n_START_PARAGRAPH_\nZaradi uni\xc4\x8denja ve\xc4\x8dine starodavnega mesta med revolucijo leta 1917 in kasneje v potresu leta 1966, je v Ta\xc5\xa1kentu ostalo malo tradicionalne stavbne dedi\xc5\xa1\xc4\x8dine. Ima pa mnogo muzejev in spomenikov iz sovjetskih \xc4\x8dasov._NEWLINE_Medresa Kukeldash sega v \xc4\x8das vladanja kana Abdullah II. (1557-1598)._NEWLINE_Chorsu bazar se nahaja v bli\xc5\xbeini medrese Kukeldash. To je veliko trgovsko sredi\xc5\xa1\xc4\x8de starega arabskega tipa, delno odptro, ve\xc4\x8dji del pa zaprto pod ogromno nadstre\xc5\xa1nico. Je sredi\xc5\xa1\xc4\x8de starega mesta Ta\xc5\xa1kent. Tukaj je naprodaj vse kar ljudje potrebujejo v vsakdanjem \xc5\xbeivljenju._NEWLINE_Mo\xc5\xa1eja Telyashayakh (mo\xc5\xa1eja Khast Imama). Tukaj se nahaja Uthmana Kur\'an, ki velja za enega od \xc5\xa1tirih najstarej\xc5\xa1ih ohranjenih Koranov na svetu. Je iz leta 655 in obarvan s krvjo umorjenega kalifa Uthmana. Napisan je na srninem usnju. V Samarkand ga je v XIV. stoletju prinesel Timur, kasneje so ga zasegli Rusi kot vojno trofejo in je bil v Sankt Peterburgu. Leta 1924 pa so ga vrnili v Uzbekistan. V kompleksu se nahaja \xc5\xa1e petkova mo\xc5\xa1eja Juma Masjidi in 54 m visok minaret. Petkova mo\xc5\xa1eja lahko sprejme do 60.000 vernikov. Stebri\xc5\xa1\xc4\x8de na pokriti galeriji je zna\xc4\x8dilno izrezljano iz lesa indijske sandalovine._NEWLINE_Timurjev spomenik stoji v enem najlep\xc5\xa1ih parkov v mestu s fontanami, ob njem je Amir Timurjev muzej, ki se nahaja v stavbi z briljantno modro kupolo in bogato okra\xc5\xa1eno notranjostjo. V njem je razstavljen Timur in predsednik Islam Karimov._NEWLINE_Park neodvisnosti, v katerem je v nekdanji Sovjetski zvezi stal najvi\xc5\xa1ji kip Vladimirja Lenina (30 metrov) v Sovjetski zvezi. Lenina je leta 1992 zamenjal kip "Radostne matere" z globusom in zemljevidom Uzbekistan na njem. V parku je \xc5\xa1e spomenik "\xc5\xbdalostne \xc5\xbeenske" v spomin na vse padle v 2. svetovni vojni._NEWLINE_Seveda je v mestu \xc5\xa1e cela vrsta muzejev kot na primer: _NEWLINE_Muzej umetnosti Uzbekistana v katerem hranijo veliko zbirko eksponatov izpred ruskega obdobja, tudi Sogdianske freske, budisti\xc4\x8dne kipe in zoroastrijsko umetnost, ter sodobno zbirko uporabne umetnosti iz 19. in 20. stoletja, kot na primer vezene zavese suzani. Velika je zbirka slik Romanovov "izposojenih" iz Ermitage, ki so krasile pala\xc4\x8do v izgnanstvu v Ta\xc5\xa1kentu. Za muzejem je majhen park z zanemarjenimi grobovi bolj\xc5\xa1evikov iz leta 1917 in prvim uzbekistanskim predsednikom Yuldosh Akhunbabayevim._NEWLINE_Zgodovinski muzej, ki je najve\xc4\x8dji v mesti in je biv\xc5\xa1i Leninov muzej.\n_START_SECTION_\nPromet\n_START_PARAGRAPH_\nJavni prevoz v Ta\xc5\xa1kentu izvajajo avtobusi in podzemna \xc5\xbeeleznica. Trolejbusi so bili ukinjeni leta 2010._NEWLINE_Ta\xc5\xa1kent ima tudi mednarodno letali\xc5\xa1\xc4\x8de s povezavami po celem svetu. Hitra \xc5\xbeeleznica povezuje Ta\xc5\xa1kent s Samarkandom.'